Song Meiling

Song Meiling (kinesisk: 宋美齡, pinyin: Sòng Měilíng, kjent som Madame Chiang Kai-shek, født 5. mars 1897 i distriktet Hongkou i Shanghai, død 23. oktober 2003 i New York City) var hustru til Republikken Kinas statsleder Chiang Kai-shek. Navnet er også blitt romanisert som Soong May-ling eller Soong Mei-ling.

 Bakgrunn, utdannelse 
Hennes hjemstavn i Kina var Hainan, og hun var hakkakinesisk. På hainanesisk minnan ville navnet blitt Sòng Bí-lîng.

Hun var den yngste av de tre Soongsøstrene, hvis menn var noen av de viktigste av Kinas politikere på 1900-tallet. Madame Chiang Kai-shek, som hun ble kalt, var den fjerde av de seks barna til misjonæren og medieforretningsmannen Charles Jones Soong (宋嘉樹 pinyin: Sòng Jiāshù) fra Shanghai.

Hun fikk sin utdannelse ved McTyeire School for Girls i Shanghai frem til 1907, da faren fikk henne og en av søstrene sendt til skoler i USA. Først var hun ved en skole i New Jersey, deretter ved en metodistskole i Georgia, og til slutt ved Wellesley College i Massachusetts, der hun tok eksamen i 1917.

 Offentlig liv og virke 
I 1927 giftet hun seg med generalissimo Chiang Kai-shek, men satte som en betingelse at han ble kristen og lot seg døpe. Hennes engelskkunnskaper og hennes forbindelser gjorde henne politisk viktig og nyttig både før og under annen sino-japanske krig og senere annen verdenskrig, da hennes ektemann trengte sårt til militær og annen støtte fra de allierte, fremfor alt fra USA.

Under Xi'anhendelsen i desember 1936, et kuppforsøk foretatt av en relativt uavhengig kinesisk krigsherre, ledet Song Meiling med fremgang forhandlingene som førte til ektemannens frigivelse. Etterpå skal hun ha klart å tilføre mannen en ny og sterkere selvtillit, selv om han til å begynne med følte at han hadde tapt ansikt.Antonius Lux (utg.): Große Frauen der Weltgeschichte, Sebastian Lux Verlag, München 1963, s. 474

Song Meiling reiste til USA flere ganger i diplomatisk-politisk øyemed.

Hun ble temmelig populær i USA, og i 1937 ble hun som annen kvinne overhodet, etter Wallis Simpson, sammen med sin ektemann Person of the Year i Time Magazine (tidsskriftet hadde henne på forsiden også to andre ganger). Den 18. februar 1943 ble hun den første kineser og den andre kvinne som talte til begge kamrene i den amerikanske kongressen.

Under  Kairokonferansen senere samme år deltok som sin manns støtte og talerør, ettersom han ikke behersket engelsk særlig godt. Hun gjorde en betydelig innsats for å fremme de nasjonalkinesiske interesser overfor de allierte, særlig overfor Roosevelt og Churchill.

Etter sin manns død bosatte hun seg i New York. Hun ble 106 år gammel.

 Billedgalleri 

 Referanser 

 Internet video 
 1937 video-cast of Soong Mai-ling address to the world in English
 1943 Soong Mai-ling address to the American Congress
  Soong May-ling and the China Air Force
 1995 U.S. senators held a reception for Soong May-ling in recognition of China's role as a U.S. ally in World War II.

 Litteratur 
 Emily Hahn: Chinas drei große Schwestern. Bern 1941
 Sterling Seagrave: The Soong Dynasty. Corgi, London 1996, ISBN 0-552-14108-9.
 Samuel C. Chu, Thomas L. Kennedy: Madame Chiang Kai-shek And Her China East Bridge, desember 2004, ISBN 1891936700 / ISBN 978-1891936708
 Laura Tyson Li: Madame Chiang Kai-shek: China's Eternal First Lady, Atlantic Monthly Press, september 2006, ISBN 0871139332 / ISBN 978-0871139337
 Antonius Lux (utg.): Große Frauen der Weltgeschichte, Sebastian Lux Verlag, München 1963 
 Hannah Pakula: The Last Empress: Madame Chiang Kai-shek and the Birth of Modern China, Simon & Schuster, 2009, ISBN 978-1439148938 
 Philippe Paquet: Madame Chiang Kai-shek. Un siècle d'histoire de la Chine, Gallimard, 2010, préface de Simon Leys

 Eksterne lenker 



Kategori:Kinesiske politikere
Kategori:Hakkaer
Kategori:Personer fra Shanghai